
JUDETUL  BACÃU
PRIMARIA   COMUNEI  PARINCEA
Sat Parincea,comuna Parincea,judetul Bacãu
Tel: 004-0234-226530 ; Fax : 004-0234-226524
e-mail : office@parincea.ro/primaria.parincea@yahoo.com

NR.______/____________

Anunt organizare concurs pentru ocuparea unui post vacant de Asistent Medical Comunitar

Primăria Comunei Parincea, judeţul Bacau cu sediul în Comuna Parincea, judetul Bacãu, organizează concurs de recrutare pentru ocuparea pe perioadă nedeterminată a funcţiei contractuale de execuţie vacante de Asistent Medical Comunitar, în conformitate cu prevederile H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri public.

Informații generale privind postul:

Denumirea postului:  Asistent Medical Comunitar  (cod COR325301),  în cadrul Serviciului de Asistenta Comunitară;
 Nivelul postului: funcție contractuală de execuție
Durata contractului: nedeterminată:
Durata timpului de muncă:  normă întreagă, durata normală a timpului de muncă fiind de 8 ore/zi - 40 ore/săptămână;
Vechime în specialitatea studiilor necesare ocupării postului -  nu se solicită

Conditii specifice de participare la concurs:
Studii de specialitate –  studii postliceale în specialitatea asistent medical absolvite cu diploma
Perfecționări:
- Cunoştinţe de operare pe calculator: nivel minim
- Limbi străine (necesitate și nivel) cunoscute: nu este cazul

Abilităţi, calităţi şi aptitudini necesare:
· capacitatea de a rezolva eficient problemele,
· capacitatea de asumare a responsabilităţii,
· capacitatea de autoperfecţionare şi de valorificare a experienţei dobândite,
· creativitate şi spirit de iniţiativă,
· capacitatea de planificare şi organizare a timpului de lucru,
· capacitatea de a lucra independent,
· capacitatea de a lucra în echipă,
· capacitatea de gestionare eficientă a resurselor alocate,
· integritatea morală şi etică profesională,
· capacitatea de consiliere și mediere ;
· capacitate de decizie și reacție adecvată  în situații de urgență
· disponibilitate de a-i ajuta pe cei aflați în dificultate, capacitate empatică
· abilități de comunicare cu personalul medical, cu specialistii din unitățile sanitare, din autoritățile locale și din comunitatea din care face parte
· spirit organizatoric.

Cerinţe specifice:
- Certificat de membru al O.A.M.G.M.A.M.R. 
- Aviz pentru autorizarea exercitării profesiei în regim salarial, eliberat de O.A.M.G.M.A.M.R.


Condițiile generale de participare:
a) are cetățenia română sau cetățenia unui alt stat membru al Uniunii Europene, a unui stat parte la
Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată,
cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței
medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condițîi specifice potrivit
cerințelor postului scos la concurs, inclusiv condițiile de exercitare a profesiei;
f) nu a fost condamnată definitiv pentru săvârșirea unei infracțiuni contra securității naționale, contra
autorității, contra umanității, infracțiuni de corupție sau de serviciu, infracțiuni de fals ori contra
înfăptuirii justiției, infracțiuni săvârșite cu intenție care ar face o persoană candidată la post
incompatibilă cu exercitarea funcției contractuale pentru care candidează, cu excepția situației în care a
intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa
funcția, de a exercita profesia sau meseria ori de a desfășura activitatea de care s-a folosit pentru
săvârșirea infracțiunii sau față de aceasta nu s-a luat măsura de siguranță a interzicerii ocupării unei
funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național
automatizat cu privire la persoanele care au comis infracțiuni sexuale, de exploatare a unor persoane
sau asupra minorilor, precum și pentru completarea Legii nr. 76/2008 privind organizarea și
funcționarea Sistemului Național de Date Genetice Judiciare, cu modificările ulterioare, pentru
domeniile prevăzute la art. 35 alin. (1) lit. h) din H.G. nr. 1336/2022 .

Dosarul de înscriere la concurs va cuprinde următoarele documente:
a) formularul de înscriere la concurs, conform modelului prevăzut în anexa nr. 2 la H.G. nr. 1.336/2022 .
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de
familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Copiile de pe actele prevăzute mai sus se prezintă însoţite de documentele originale, care se certifică cu menţiunea„conform cu originalul“ de către secretarul comisiei de concurs.


Calendarul de desfășurare a concursului
1. Depunerea dosarelor de înscriere la concurs se face în termen de 10 zile lucrătoare de la data afișării
anunțului, la sediul Primăriei comunei Parincea, în perioada, 12.11.2026 – 25.11.2026 ora 12,00, program luni-vineri, orele 08.00-15.30 
Susținerea probei scrise și a interviului se vă desfășura la sediul Primăriei comunei Parincea, județul Bacău. 

Concursul se va organiza conform calendarului următor:
12.11.2026- 25.11.2026, ora 12,00 - perioada de depunere dosare
27.11.2026 - afișare rezultate selecție dosare
02.12.2026 - depunere contestații rezultate selecție dosare
03.12.2026 - afișare rezultate contestații selecție dosare
08.12.2026 - data desfășurării probei scrise, ora 10,00
09.12.2026 - depunere contestații proba scrisă
10.12.2026 - afișare rezultate contestații proba scrisă
11.12.2026 - Data desfășurării interviului ora 10,00.


BIBLIOGRAFIE ȘI TEMATICA

Bibliografie obligatorie:

1. Constitutia României; 
cu tematica :Titlul II, cap. II si III.
2. O.U.G.  nr.57/2019 privind Codul administrativ; 
cu tematica Partea VI, Titlul III - Personalul contractual din autoritățile și instituțiile publice, CAP. I - Prevederi generale aplicabile personalului contractual din autoritățile și instituțiile publice și CAP. III - Drepturi și obligații ale personalului contractual din administrația publică, precum și răspunderea acestuia.
3. Legea 202/2002 privind egalitatea de sanse între femei și bărbați, republicată, cu modificările si completările ulterioare;
cu tematica : integral. 
4. Ordonanţa Guvernului nr. 137/2000 privind prevenirea şi sancționarea tuturor formelor de discriminare, republicată, cu completările şi modificările ulterioare;
cu tematica: Integral

Bibliografie specifică

5. Legea 95/2006 privind reforma în domeniul sănătății cu modificările si completările ulterioare: Titlul I Sănătatea Publică (Cap. I si Cap. II) si titlul III (Cap.IV);
6. Ordonanța de Urgență nr.18 din 27.februarie 2017 privind asistența medicală comunitară;
7. H.G. nr.324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară;
8. OUG 144/2008 privind exercitarea profesiei de asistent  medical generalist, a profesiei de moasa si a profesiei de asistent medical precum si organizarea si functionarea Ordinului Asitentilor Medicali Generalisti , Moaselor si Asistentilor Medicali din Romania;
9. Legea 46/2003, a drepturilor pacientului, cu modificarile si completarile ulterioare;
10. Ordinul 41/2000 privind informarea operativa in probleme de epidemiologie si igiena;
11. Boli infectioase si epidemiologice- Dr. Constantin Bocârnea;

Tematica specifica asistentului medical comunitar:

1  Activitatea de asistenta medicala comunitara  
· Identificarea nevoii de asistenta medicala comunitara la nivelul comunitatii  
· Planificarea activitatii AMC  
· Centralizarea si raportarea activitatii  
· Instrumente pentru planificarea si raportarea activitatii  
2.  Lucrul cu comunitatea  
· Diagnosticul comunitatii  
· Catagrafierea populatiei, stabilirea grupului tinta si a populatiei asistate  
3.  Promovarea sanatatii si educatie pentru sanatate  
· Evaluarea factorilor de risc la nivel individual  
· Notiuni introductive de promovare a sanatatii  
· Promovarea unui stil de viata sanatos  
· Promovarea unei alimentatii sanatoase  
· Prevenirea fumatului  
· Promovarea igienei individuale  
· Planificarea familiala  
· Autoexaminarea sanilor  
· Combaterea bolilor cardiovasculare (BCV)  
· Prevenirea bolilor cerebrovasculare (AVC ischemic, AVC hemoragic)  
· Tuberculoza (TB)  
· Diabetul zaharat (DZ) 
· Efectele nocive ale consumului de alcool şi îndrumarea către servicii de suport  
· Astmul bronsic  
4.  Acordarea primului ajutor in caz de urgenta  
· Amputaţia de membre ; Arsuri ; Entorse şi luxaţii ; Resuscitarea cardiorespiratorie ; Hemoragia; Intoxicaţii; Electrocutare; Fracturi; Leşin;  Plăgi; Politraumatisme ; Traumatismul cranian  
5.  Administrarea unor tratamente la domiciliul pacientilor  
· Metodologia de lucru pentru administrarea tratamentului la domiciliu 
· Administrarea tratamentului în tuberculoza

NOTĂ: Toată legislația prevăzută în bibliografie va fi studiată cu modificările și completările la zi.


Date de contact : tel/fax:0234226530/0234226524, emaill:office@parincea.ro, primaria.parincea@yahoo.com, persoană de contact:Ciobanu Alina-Maria –responsabil resurse umane. 

Anexă la anunțul nr._____/____________
ATRIBUTII CE VOR FI PREVAZUTE IN FISA POST
a) realizează catagrafia populaţiei din colectivitatea locală din punctul de vedere al determinanţilor stării de sănătate şi identifică gospodăriile cu persoanele vulnerabile şi/sau cu risc medicosocial din cadrul comunităţii, cu prioritate copiii, gravidele, lăuzele şi femeile de vârstă fertilă;
b) identifică persoanele neînscrise pe listele medicilor de familie şi sprijină înscrierea acestora pe listele medicilor de familie;
c) semnalează medicului de familie persoanele vulnerabile din punct de vedere medical şi social care necesită acces la servicii de sănătate preventive sau curative şi asigură sau facilitează accesul persoanelor care trăiesc în sărăcie sau excluziune socială la serviciile medicale necesare, conform competenţelor profesionale;
d) participă în comunităţile în care activează la implementarea programelor naţionale de sănătate, precum şi la implementarea programelor şi acţiunilor de sănătate publică judeţene sau locale pe teritoriul colectivităţii locale, adresate cu precădere persoanelor vulnerabile din punct de vedere medical, social sau economic;
e) furnizează servicii de sănătate preventive şi de promovare a comportamentelor favorabile sănătăţii copiilor, gravidelor şi lăuzelor, cu precădere celor provenind din familii sau grupuri vulnerabile, în limita competenţelor profesionale;
f) furnizează servicii medicale de profilaxie primară, secundară şi terţiară membrilor comunităţii, în special persoanelor care trăiesc în sărăcie sau excluziune socială, în limita competentelor profesionale;
g) informează, educă şi conştientizează membrii colectivităţii locale cu privire la menţinerea unui stil de viaţă sănătos şi implementează sesiuni de educaţie pentru sănătate de grup, pentru promovarea unui stil de viaţă sănătos împreună cu personalul din cadrul serviciului de promovare a sănătăţii din cadrul direcţiilor de sănătate publică judeţene  iar pentru aspectele ce ţin de sănătatea mintală, împreună cu personalul din cadrul centrelor de sănătate mintală;
h) administrează tratamente, în limita competenţelor profesionale, conform prescripţiei medicului de familie sau a medicului specialist, cu respectarea procedurii de manipulare a deşeurilor medicale, respectiv depozitarea deşeurilor medicale rezultate din administrarea tratamentelor prescrise de medic; ţin evidenţa administrării manevrelor terapeutice, în limita competenţelor profesionale;
i) anunţă imediat medicul de familie sau serviciul judeţean de ambulanţă atunci când identifică în teren un membru al comunităţii aflat într-o stare medicală de urgenţă;
j) identifică persoanele, cu precădere copiii diagnosticaţi cu boli pentru care se ţine o evidenţă specială, respectiv TBC, prematuri, anemici, boli rare etc., şi le îndrumă sau le însoţesc, după caz, la medicul de familie şi/sau serviciile de sănătate de specialitate;
k) supraveghează în mod activ bolnavii din evidenţele speciale - TBC, prematuri, anemici, boli rare etc. - şi participă la administrarea tratamentului strict supravegheat al acestora, în limita competenţelor profesionale;
l) realizează managementul de caz în cazul bolnavilor cu boli rare, în limita competenţelor profesionale, conform modelului de management de caz, adoptat prin ordin al ministrului sănătăţii, în termen de 180 de zile de la data intrării în vigoare a prezentelor norme metodologice;
m) supraveghează tratamentul pacienţilor cu tuberculoză şi participă la administrarea tratamentului strict supravegheat (DOT/TSS) al acestora, în limita competenţelor profesionale;
n) pentru pacienţii cu tulburări psihice contribuie la realizarea managementului de caz organizat de centrele de sănătate mintală din aria administrativ - teritorială, ca parte a echipei terapeutice, în limita competenţelor; identifică persoanele cu eventuale afecţiuni psihice din aria administrativ - teritorială, le informează pe acestea, precum şi familiile acestora asupra serviciilor medicale specializate de sănătate mintală disponibile şi monitorizează accesarea acestor servicii; notifică imediat serviciile de urgenţă (ambulanţă, poliţie) şi centrul de sănătate mintală în situaţia în care identifică beneficiari aflaţi în situaţii de urgenţă psihiatrică; monitorizează pacienţii obligaţi la tratament prin hotărâri ale instanţelor de judecată, potrivit prevederilor art. 109 din Legea nr. 286/2009 privind Codul penal, cu modificările şi completările ulterioare şi notifică centrele de sănătate mintală şi organele de poliţie locale şi judeţene în legătură cu pacienţii noncomplianţi;
o) identifică şi notifică autorităţilor competente cazurile de violenţă domestică, cazurile de abuz, alte situaţii care necesită intervenţia altor servicii decât cele care sunt de competenţa asistenţei medicale comunitare;
p) participă la aplicarea măsurilor de prevenire şi combatere a eventualelor focare de infecţii;
q) în localităţile fără medic de familie şi/sau personal medical din cadrul asistenţei medicale şcolare efectuează triajul epidemiologic în unităţile şcolare la solicitarea direcţiilor de sănătate publică judeţene şi a municipiului Bacau, în limita competenţelor profesionale;
r) identifică, evaluează şi monitorizează riscurile de sănătate publică din comunitate şi participă la monitorizarea intervenţiei şi evaluarea impactului, din perspectiva medicală şi a serviciilor de sănătate;
s) întocmesc evidenţele necesare şi completează documentele utilizate în exercitarea atribuţiilor de serviciu, respectiv registre, fişe de planificare a vizitelor la domiciliu, alte documente necesare sau solicitate şi conforme atribuţiilor specifice activităţilor desfăşurate;
ş) elaborează raportările curente şi rapoartele de activitate, în conformitate cu sistemul de raportare definit de Ministerul Sănătăţii, şi raportează activitatea în aplicaţia on-line AMCMSR.gov.ro, cu respectarea confidenţialităţii datelor personale şi a diagnosticului medical al beneficiarilor;
t) desfăşoară activitatea în sistem integrat, prin aplicarea managementului de caz, cu ceilalţi profesionişti din comunitate: asistentul social/tehnicianul în asistenţă socială, consilierul şcolar şi/sau mediatorul şcolar, pentru gestionarea integrată a problemelor medicosocioeducaţionale ale persoanelor vulnerabile, şi lucrează în echipă cu moaşa şi/sau mediatorul sanitar, acolo unde este cazul;
ţ) participă la realizarea planului comun de intervenţie al echipei comunitare integrate/planului de servicii, conform legislaţiei în vigoare, din perspectiva serviciilor de sănătate, şi coordonează implementarea intervenţiilor integrate dacă prioritatea de intervenţie este medicală şi de acces la serviciile de sănătate; participă la monitorizarea intervenţiei şi evaluarea impactului asupra beneficiarului, din perspectivă medicală şi a serviciilor de sănătate;
u) colaborează cu alte instituţii şi organizaţii, inclusiv cu organizaţiile neguvernamentale, pentru realizarea de programe, proiecte şi acţiuni care se adresează persoanelor sau grupurilor vulnerabile/aflate în risc din punct de vedere medical, economic sau social;
v) realizează alte activităţi, servicii şi acţiuni de sănătate publică adaptate nevoilor specifice ale comunităţii şi persoanelor din comunitate aparţinând grupurilor vulnerabile/aflate în risc, în limita competenţelor profesionale.
5

image1.png




